- KÖLFEL
- <
- 8
- >

8
Lingen Kot me iteüöchün aramas
8.1-9
Ngeni ewe mi emweni chon köl: Won ewe pisekin ettik itan kitit. Echö än Tafit köl.
1 Äm Samol mi Lapalap, äm Samol,
a fokun pwäla iteüöchum won unusen fanüfan!
Kölün mwareiti lingom a tori läng.
2 Ekewe semirit me ekewe mönükol ra kölün mwareituk.
Ekewe chon oputom resap tongeni afeiengauok.
Ka afanafanaloi chon oputom me chon ü ngonuk. ✡Mat 21.16
3 Lupwen üa netä läng förien poum
o nengeni ewe maram me ekewe fü ka anomuur lon lenier,
4 met aüchean aramas pwe ka ekieki usun,
nge met aüchean nöün aramas pwe ka tümwünü? ✡Hiop 7.17-18; Kölf 144.3; Ipr 2.6-8
5 Nge ka föri i pwe epwe ekis kis fomw en ai Kot,
ka ämwärämwära ngeni ling me iteüöch.
6 Ka awisa ngeni pwe epwe nemeni mettoch meinisin ka föri.
Ka anomu fän nemenian föriom kewe meinisin, ✡1.Kor 15.27; Ef 1.22; Ipr 2.8
7 ekewe sip me ekewe kow meinisin, pwal ekewe manmwachon lemäl,
8 ekewe mansüsü me ekewe ikenen leset
me sokopaten mönün leset.
9 Äm Samol mi Lapalap, äm Samol,
a fokun pwäla iteüöchum won unusen fanüfan!

- KÖLFEL
- <
- 8
- >

✡8:2: Mat 21.16

✡8:4: Hiop 7.17-18; Kölf 144.3; Ipr 2.6-8

✡8:6: 1.Kor 15.27; Ef 1.22; Ipr 2.8

© 1984, 1989, 1991, 2001 Liebenzel Mission